<classify> Akizungumzia maandalizi hayo, Mwenyekiti wa Chama cha Waandishi wa Habari za Michezo na Burudani TASWA Mkoa wa Arusha, Jamila Omar alisema maandalizi yote muhimu yamekamilika ikiwamo ujio wa timu ya Taswa kutoka Dar es Salaam.Omar alisema kaulimbiu ya mwaka huu ya Tamasha hilo ni kuwa Uchaguzi bila vurugu inawezekana na kuwa timu zitachuana katika michezo ya soka, mbio za magunia, kuvuta kamba, kukimbiza kuku na mpira wa pete.Alisema mdhamini mkuu wa tamasha hilo ni Kampuni ya Bia Tanzania TBL, wengine wakiwa ni Mamlaka ya Hifadhi za Taifa TANAPA, Faidika, Mega Trade Investment, Kampuni ya vinywaji baridi ya SBC T Ltd, Shirika la Nyumba Tanzania NHC, Kampuni ya Tanzanite One, Coca Cola na Big Expedition.Akizungumzia tamasha hilo, Ofisa Matukio wa TBL Arusha, Chris Sarakana aliwataka wanahabari na wakazi wa Arusha kujitokeza kwa wingi siku ya tamasha hilo na kuwa TBL itaendelea kushirikiana na wanahabari.Awali, Katibu wa Taswa Arusha, Mussa Juma alitaja timu nyingine zitakazoshiriki ni Taswa Arusha, Chuo cha AJTC, Habari Maalumu, Radio 5, Faidika, MJ Radio, Arusha One na Radio ORS kutoka mkoa wa Manyara.Alisema kabla ya tamasha, wanahabari watatembelea Hifadhi ya Taifa ya Arusha, Kiwanda cha Bia Arusha na viwanda vya Mega Trade na Pepsi mkoani hapa ikiwa ni sehemu ya maadhimisho ya miaka 10 ya bonanza hilo.  <topic>: MICHEZO 